# 4. pielikums

Ministru kabineta

2014.gada \_\_\_\_\_\_\_\_\_\_\_\_\_

noteikumiem Nr.\_\_\_

 **Prasības projekta ēkas tehniskiem rādītājiem**

1. Ēkas norobežojošām konstrukcijām jāatbilst šādiem rādītājiem:

* 1. ēkām ar enerģijas patēriņu līdz 25 kWh/m2 gadā pielietojami:
		1. logi ar trīskāršo stikla paketi un logu siltuma caurlaidības koeficienta vērtību Uw nepārsniedz 0,8 W/ m2K;
		2. pārējo ēkas norobežojošo konstrukciju siltuma caurlaidības koeficienta U vērtība, ieskaitot termiskos tiltus, nepārsniedz 0,30 W/ m2K, un jumtiem un pārsegumiem 0,2 W/m2K;
	2. centralizētajai ventilācijas sistēmai jābūt ar rekuperāciju, lietderības koeficients vismaz 75%;
	3. norobežojošo konstrukciju gaisa caurlaidības koeficientam (izteiktam kā gaisa noplūde n50 (h-1), ja spiediena starpība ir 50 Pa) visai ēkai kopumā jāatbilst:
		1. ēkām ar enerģijas patēriņu, kas ir mazāks vai vienāds ar 15 kWh/m2gadā, gadā gaisa caurlaidības koeficients n nepārsniedz 0,6 h-1 dzīvojamajām ēkām un publiskajām ēkām;
		2. ēkām ar enerģijas patēriņu, kas ir lielāks par 15 kWh/m2gadā un mazāks vai vienāds ar 25kWh/m2gadā, gaisa caurlaidības koeficients n nepārsniedz 1,0 h-1 dzīvojamajām ēkām un 1,2 h-1 publiskajām ēkām.
	4. Visām ēkām, pēc projekta īstenošanas kopējais primārās enerģijas patēriņš (apkures karsta ūdens, un elektroenerģijas patēriņa summa) nedrīkst pārsniegt 150 kWh/m2 gadā.
1. Ēkas kopējo apkurināmo platību nosaka kvadrātmetros (m2), summējot visu telpu platību, kurās paredzēts nodrošināt telpu mikroklimatu. Telpu platības nosaka ēkas stāvos starp sienu iekšējām virsmām, tai skaitā pagrabstāvā un mansarda stāvā. Kāpņu telpas vai tās daļas platību ieskaita tā stāva platībā, no kura kāpnes ved augšup.
2. Ēkas iekštelpu temperatūra sasniedz 18°C.
3. Ēkas tehniskais projekts vai tā grafiskā daļa, sastāv no:
	1. ģenplāna ar dotām debespusēm, būtiskākajiem noēnojošajiem objektiem, to gabarītiem un augstumu;
	2. ēkas stāvu plāniem M 1:100 vai 1:200 ar gabarītu izmēriem, konstrukciju tipu („pīrāgu”), logu un ārdurvju markām;
	3. fasādes ar ēkas norobežojošo konstrukciju plakņu, logu un durvju izmēriem un platībām;
	4. griezuma shēmas ar apzīmētām mezglu vietām, konstrukciju tipu („pīrāgu”) markām, augstuma atzīmēm un gabarītu izmēriem;
	5. svarīgāko mezglu risinājumiem: cokola siltināšana, balkonu un lodžiju siltināšana, logu iebūves mezgls, karnīzes un jumta siltinājuma mezgls, mezgli aukstuma tiltu novēršanai citām konstrukcijām;
	6. konstrukciju tipu („pīrāgu”) specifikācijas ar norādītiem materiāliem, to slāņu biezumiem, atbilstošā materiāla koriģētajām siltumvadītspējām (λ) un konstrukcijas kopējo siltuma caurlaidības koeficientu (U).

Ministru prezidente L. Straujuma

Vides aizsardzības un

reģionālās attīstības ministrs E. Cilinskis

Vīza:

Valsts sekretārs G.Puķītis

12.03.2014. 12:13

377

N.Anžāne, 67026408

natalja.anzane@varam.gov.lv

R. Kašs, 67026538

Raimonds.kass@varam.gov.lv